 MPANGO wa Kurasimisha Rasilimali na Biashara za Wanyonge Tanzania(MKUTABITA), kwa kushirikiana na Halmashauri ya Manispaa ya Iringa, umepima viwanja 2,772 na hati 519 zimekabidhiwa kwa wananchi.Hati zilizoakabidhiwa ni kwa ajili ya wananchi waliokamilisha malipo ya urasimishaji yaliyokubalika na wananchi wenyewe katika maeneo yaliyofanyiwa urasimishaji.Akikabidhi hati hizo, Waziri wa Nchi, Ofisi ya Rais, Menejimenti ya Utumishi wa Umma na Utawala Bora, Kepteni Mstaafu, George Mkuchika aliwapongeza wananchi hao ambao wameona umuhimu wa kupima ardhi.Alisema, Mpango wa Urasimishaji ardhi ulianza kutekelezwa rasmi na Manispaa Iringa mwaka 2012/2013 na urasimishaji biashara ulitekelezwa mwaka 2013/2014.Ofisi ya Mkoa kwa kushirikiana na Manispaa hiyo na wananchi zilifanyika kwa chini ya uratibu wa wataalam kutoka MKURABITA na katika kutoa elimu juu ya urasimishaji.